सरकार द्वारा संचालित इस कुटीर में एक हजार माताओं के रहने-ठहरने और खानपान आदि के इंतजाम हैं। मंदिर दर्शन जाने को ई-रिक्शा खड़े रहते हैं। लेकिन, भिक्षा मांगती निराश्रितों को ये आग्रह रास ही नहीं आ रहा है। अब तक यहां पर सिर्फ 35 माताओं ने ही आश्रय लिया है। निराश्रितों के लिए नगर में कई सरकारी और निजी आश्रय सदन हैं। यहां पर तमाम माताओं के रहने की गुंजाइश है। जबकि नगर में राधे-राधे कहते हुए भीख मांगतीं तमाम निराश्रित महिलाएं नजर आती हैं। बांके बिहारी मंदिर पर भीख मांग रही वृद्धा श्यामादासी आश्रय सदन रहने के लिए कितने रुपये मिलने की बात कहने लगती हैं। -निराश्रित और विधवा महिलाओं से आश्रय सदन में आने के लिए कहा जाता है, तो वह पैसे मिलने की बात पहले कर रही हैं।